NaiveNeuron/SloPal huggingface dataset:
M. Číž, podpredseda NR SR: (2007-10-24):
(Prezentácia.) Prítomných 134 poslancov, za 73, proti 58, nehlasovali 3. Konštatujem, že sme schválili návrh pani poslankyne Laššákovej. Na základe toho budeme pokračovať ďalej v schválenom programe tejto schôdze Národnej rady. Dám krátku trojminútovú prestávku. Procedurálny návrh, dodatočne, má pán poslanec Mikloško. Má slovo, zapnite mu, prosím, mikrofón.
Kaník, Ľudovít, poslanec NR SR (2015-01-29):
Pán minister, a kde zaznela v tvojom príspevku mea culpa? Všetci odborníci, viackrát to tu bolo zopakované, každý deň to môžeš počuť v televízii, prečítať si v novinách, jednoznačne sa zhodujú v tom, že vaše zásahy do II. piliera za prvej vlády Roberta Fica spôsobili, že tam tie výnosy neboli, na ktoré si aj ty teraz poukázal. To, že za celú tú dobu sú tie výnosy také, je spôsobené týmito zásahmi, jednoznačne, o tom nikto nepochybuje, nikto okrem politikov zo strany SMER, pretože to nechcú priznať. Tak kde je tá mea culpa? Veď to sama pani Tomanová teraz priznala, že 60 mesiacov odišlo z vlády a tu sa to zmenilo na šesť. Veď to je taký nezmysel, to povie každý a každý to vie. Takže keď chceš kázať, tak musíš nielen vodu kázať a víno piť, ale sa tak aj správať. Takže tá mea culpa od toho by mala začať predovšetkým od vás. Švédsky model. Švédsky model je nič iné, len sporenie. To je to, s čím sa v Čile začalo. Švédi len využili to, čo v Čile bolo vymyslené. A nastavili si to tak, ako to uznali za vhodné. Ja som vo Švédsku bol. Ja som študoval ten model. A veľmi dobre ho poznám. To je to isté, tam na dôchodok sa sporí a investuje sa, je to ten istý princíp, žiaden iný podobný na svete neexistuje. Ja som nikdy nepovedal a ani nepoviem, že sú tam nejakí ľudia, ktorí tam nemali byť. Sú tam ľudia, ktorí teraz majú tesne pred dôchodkom. A vďaka vaším zlým zásahom ste im zobrali z účtu zhodnotenie, pričom to keby mali, tak dneska majú minimálne rovnaké dôchodky a nemusia uvažovať o vystúpení a o prechode do II. piliera. Ale na základe vašich zlých zásahov je pre nich prospešné, aby to urobili. To je vaše... (Prerušenie vystúpenia časomerom.)
Hlina, Alojz, poslanec NR SR (2013-07-02):
Bez problémov, bez problémov vám ju poviem. Vážený pán predseda, vy môžte prijať zákon, že vám patrí Slovensko, ale nemôžte to odhlasovať bez toho návrhu zákona. Vy môžte prijať zákon, že zmeníte rokovací poriadok, ale nemôžte si odhlasovať to, čo ste si odhlasovali. Ja mám pripravené interpelácie, ktoré chcem predniesť za účasti vlády. To je celé. A vám garantujem, že sa odtiaľto nepohnem, kým to nevyriešite tak, aby som bol spokojný. (Smiech v sále a reakcie z pléna.)
Uhliarik, Ivan, poslanec NR SR (2012-08-01):
Ďakujem pekne. Vláda potrebuje stovky miliónov eur na krytie deficitu, to je jeden fakt. Pán poslanec Novotný, súhlasím s vami, že vláda v súčasnosti prejedá budúce dôchodky. Pred nedávnom sme sa dozvedeli fakt, že vláda sa chystá vyvlastniť alebo teda respektíve kúpiť akcie súkromných majiteľov zdravotných poisťovní za stovky miliónov eur. A uvažuje sa na to použiť výnos z privatizácie Slovak Telekomu. Ak teda vláda chce otestovať, či skutočne 20 rokov po revolúcii chcú ľudia jednu zdravotnú poisťovňu, tak to môže urobiť zadarmo. Ide september, je to relatívne krátky čas, v septembri sa ľudia môžu prepoistiť do jednej zdravotnej poisťovne, v súčasnosti do Všeobecnej zdravotnej poisťovne, nech vláda vyzve občanov, minimálne jej voliči by mohli tak urobiť, a uvidíme zadarmo, či ľudia 20 rokov po revolúcii chcú mať jednu zdravotnú poisťovňu. A tie peniaze, ktoré vláda plánovala na vyvlastnenie, tie stovky miliónov eur môže použiť práve na krytie tohto deficitu a nebude prejedať budúce dôchodky a nebude používať peniaze ľudí, ktorí ťažko pracujú. Ďakujem.
Sloboda, Vladimír, poslanec NR SR (2016-12-01):
Ďakujem pekne. Kolegyňa to presne vystihla. Nielen voľných živností sa týka zbytočná byrokracia, ale aj viazaných živností a hlavne kvalifikačných požiadaviek. Za jednu z ďalších takisto môžme doplniť aj živnosť, ktorá sa týka napríklad obyčajných kominárov, jednoducho na to, aby sa niekto stal kominárom, musí mu iný kominár potvrdiť tú prax a, samozrejme, tú mu nepotvrdí bez toho, aby naňho nejakým spôsobom prešiel možno jeho výkon činností, takže týmto si sami regulujú to, že jednoducho ďalší proste do tej praxe neprídu. Pri viazaných živnostiach, naozaj je ich strašne veľa, to znamená, že tam naozaj musí prejsť väčšia diskusia, to, čo tu predkladajú moji kolegovia, sú práve jasné, zreteľné a jednoduché zmeny, ktoré sa naozaj týkajú dosť rozsiahleho počtu živností, pretože nielen to, že to zjednodušuje, ale najmä odstraňuje to obmedzenia najmä pre nové živnosti alebo nové služby a činnosti, ktoré sa postupne vyvíjajú, tak jak tu bol spomínaný z Čiech UBER, aj keď si myslím, že trošku nešťastne, lebo to je trošku polemické, ale určite sú tu ďalšie činnosti, ktoré pri startupoch a pri podobných ďalších nových spoločnostiach vznikajú a nezmestia sa proste do tej brožúrky, ktorú má živnostenský úrad, resp. zoznam živností, ktoré sú odporúčané ako voľné, ktoré si môžme zapísať do živnostenských registrov. Takže naozaj plne podporujem návrh kolegov a ďakujem vám veľmi pekne, pani Petrík, za ten príspevok k tým viazaným živnostiam. Ďakujem.
Pčolinský, Peter, podpredseda NR SR (2022-12-06):
Pán poslanec, klobúk dole. Dodržali ste časový limit, na ktorom sme sa dohodli. Ďakujem pekne. Jedna faktická poznámka na vaše vystúpenie. Pán poslanec Suja, nech sa páči.
Svrček, Miloš, poslanec NR SR (2023-03-17):
Ďakujem pekne. Ďakujem pekne za slovo. Vážený pán predsedajúci, vážení kolegovia, kolegyne, obsahom návrhu zákona je v nadväznosti na Programové vyhlásenie vlády v rokoch 2020 až 2024 prijatie zmien smerujúcich k zatraktívneniu štátnej služby príslušníkov ozbrojených bezpečnostných zborov. Obsahom návrhu zákona je vytvorenie možnosti pre zlepšenie motivačných prvkov v systéme odmeňovania, ktoré prispievajú alebo prispejú k potrebnému zlepšeniu personálnej situácie v týchto bezpečnostných zboroch. Cieľom návrhu zákona je najmä zlepšenie nepriaznivej situácie, týkajúcej sa náboru a stabilizácie personálu v rámci bezpečnostných zborov, a to aj realizáciou úpravy fakultatívnej výšky rizikového príplatku, osobného príplatku, príspevku na bývanie ako stabilizačného nástroja, najmä v regiónoch s vysokými nákladmi na bývanie a odstránenie 20-percentného zníženia funkčného platu počas doby denného štúdia. Samozrejme, že uvedený návrh bol aj prekonzultovaný s rezortom spravodlivosti, so Zborom väzenskej a justičnej stráže. Sedel som aj s jednotlivými predstaviteľmi odborov v rámci Policajného zboru. Reálne je teraz problém napríklad aj v rámci Zboru väzenskej a justičnej stáže s náborom nových príslušníkov tohto bezpečnostného zboru. Viete dobre, že sa otvára aj Detenčný ústav v Hronovniach, kde bolo, tuším, do tých 80 funkčných miest pripravených na to, aby sa obsadili. Ale majú reálne problém naplniť tieto kapacity. Takže prichádzam s takýmto návrhom zákona, aby sa nejak reálne pomohlo pri nábore týchto príslušníkov a aby aj videli nejakú možnosť, že sa... že sa, Milan, že sa môže tento zbor posunúť aj niekam ďalej, aj čo sa týka príplatkov, aj čo sa týka napríklad aj príspevkov na bývanie. Pretože sú regióny, v ktorých jednoducho nie je takýto záujem o vstup do, napríklad do ZVJS, a týmito možnosťami im umožňujeme, aby sa prihlásili do zboru, aj napríklad v regiónoch západného Slovenska. Ďakujem pekne.
P. Hrušovský, predseda NR SR: (2003-02-26):
vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . Vládny návrh zákona ste dostali ako tlač 154, návrh na jeho prerokovanie a pridelenie máte v rozhodnutí č. 138. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán podpredseda vlády a minister financií Ivan Mikloš. Máte slovo.
Paška, Pavol, predseda NR SR (2014-10-21):
(Hlasovanie.) 137 prítomných, 78 za, 11 proti, 46 sa zdržalo, 2 nehlasovali. Sme v treťom čítaní , otváram rozpravu. Nemám prihlášku, vyhlasujem ju za skončenú.
M. Hort, podpredseda NR SR: (2008-03-27):
Slovo má pani poslankyňa Jarmila Tkáčová. Nech sa páči.
Jurinová, Erika, podpredsedníčka NR SR (2013-06-04):
Vážený pán predsedajúci, vážené kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku v prvom čítaní k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili 3 deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, tlač 517, ako spravodajca určený Výborom Národnej rady Slovenskej republiky pre sociálne veci uznesením č. 52 z 9. mája 2013 podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 496 z 26. apríla 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady odporúčam Národnej rade Slovenskej republiky prideliť návrh zákona na prerokovanie: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet a – výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, ďakujem, skončila som spravodajskú informáciu, otvorte, prosím, rozpravu.
Laššáková, Jana, podpredsedníčka NR SR (2014-06-03):
Pani poslankyňa Nicholsonová, nech sa páči.
Blanár, Juraj, podpredseda NR SR (2022-02-02):
Šesť faktických poznámok na vaše vystúpenie. Ako prvý pán spravodajca Karahuta.
Pavlovičová, Svetlana, poslankyňa NR SR (2012-10-16):
Vážený pán predseda, vážení prítomní, v rozprave nevystúpili žiadni poslanci. Pristúpime k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať o bodoch spoločnej správy 1 až 15 s návrhom gestorského výboru uvedené body schváliť.
Gaborčáková, Soňa, poslankyňa NR SR (2017-05-17):
Ďakujem za slovo. Ja nakoniec by som rada upozornila, že práca v noci nie je len problémom ľudí, ktorí majú zapracované to v kolektívnych zmluvách, ale aj štátnych zamestnancov. Aj policajti, ktorí nás tu strážia každý deň a pracujú v ochrane pre verejných činiteľov, majú tri nočné za sebou. Majú obmedzené, že vekom môžu, do určitého veku pracovať. A ja som minule videla policajta, ktorý tretiu nočnú za sebou slúžil, keď nás tu strážil. Preto dávam do pozornosti aj týchto štátnych zamestnancov, ktorí naozaj tiež nemôžu odmietnuť prácu v noci, a tiež len im vznikajú nadčasy, ktoré im nikto neuhrádza a ktoré spätne potom vytvárajú zase nadčasy iných kolegov, aby sme sa tým zaoberali. A ide aj o hasičov ktorí musia celú noc byť v pohotovosti, ale majú uhradené len to, keď idú na výjazd. To znamená, ide o ďalšiu cieľovú skupinu, ktorá je súčasťou nie podnikateľskej sféry a ktorú chránime v rámci nocí, a sú to policajti, hasiči a sestry. Máme ďalšiu cieľovú skupinu. Sestry riešia sankciou, napríklad minule som mala podnet zo Sniny, kde sestra, sestry dostávajú zrážanie zo mzdy 30 euro, za to že majú nalakované nechty, ale že im vznikajú nadčasy práve, ak pracujú v noci a aby náhodou nezarobili pomerne dosť veľa, tak jednoducho toto im nepreplácajú. Ale na druhej strane za lakované nechty im 30 euro dajú dole. Čiže aj my máme v radoch ľudí, ktorí pracujú v štátnej ako štátni zamestnanci a nemajú ochranu pri práci v noci. Takže naozaj chcem poprosiť, aby sme vnímali, že aj týchto ľudí máme a pracujú v noci a pracujú pre naše zdravie, pre našu ochranu, a aby sme si ich vážili. Ďakujem pekne.
M. Fronc, minister školstva SR: (2004-05-20):
Keďže už, pán poslanec, viackrát bola diskusia o tejto veci aj vaše interpelácie a pokiaľ viem, ste v poslednom období vykonali aj poslanecký prieskum na ministerstve školstva, konkrétne na sekcii k tejto téme, predpokladám a som presvedčený, že moji pracovníci vám poskytli všetky relevantné informácie. Tým istým spôsobom by som len asi zopakoval niektoré veci, ktoré sa týkajú budúcnosti Národného tenisového centra, o ktorom si myslím, že dnes už ako to bolo aj v minulosti, boli aj tie problémy, ale dnes treba povedať, že je a predpokladám, že aj dlhšie obdobie po mnoho rokov ešte to bude istým spôsobom športovým a kultúrnym centrom a istou aj dominantou slovenského športu v Bratislave. Objekt bol riadne skolaudovaný a v súlade so zmluvou, ktorú sme uzavreli so Slovenským tenisovým zväzom, bol mi predložený návrh zmluvy o zriadení vecného bremena, kde predmetom zmluvy je záväzok, že prevod vlastníctva budovy Národného tenisového centra na tretiu osobu alebo založenie budovy môže byť uskutočnené len so súhlasom oprávneného, t. j. Ministerstva školstva Slovenskej republiky. Ja si myslím, že toto by malo predsa len zbaviť obáv, že dôjde k predaju objektu a že tie sú dnes neopodstatnené. Pokiaľ sa pýtate na splácanie dlhov, spojených s dostavbou Národného tenisového centra, tak by som chcel uviesť, že Slovenský tenisový zväz a taktiež Národné tenisové centrum sú samostatnými právnickými osobami s vlastnou ekonomikou, s vlastným hospodárením a s vlastnými príjmami a Slovenský tenisový zväz spláca zatiaľ úroky z poskytnutého úveru od septembra 2003 pravidelne, bez akýchkoľvek problémov, ale aj bez akejkoľvek dodatočnej pomoci štátu prostredníctvom ministerstva školstva. Preto ani na rok 2005 neplánujeme v rozpočte kapitoly nejaké špeciálne prostriedky na splácanie tých záväzkov. Ale čo chcem povedať, takisto vzhľadom na výsledky, ktoré slovenský tenis dosahuje a v zmysle interných pravidiel ministerstva školstva  prerozdeľovania a dotácií na športovú činnosť má Slovenský tenisový zväz šancu získať výraznejšie prostriedky a takýmto spôsobom zrejme aj šancu na to, aby mal väčší priestor na hospodárenie, na splácanie svojich záväzkov. Čiže, pokiaľ by vznikli operatívne nejaké komplikácie, tak budeme ich urýchlene riešiť, ale zatiaľ nemám dôvod predpokladať, že k niečomu takému dôjde. No a pokiaľ by som mal teda ešte komplexne zodpovedať na vašu otázku, čo sa týka garancií, môžem, samozrejme, hovoriť a garantovať len dovtedy, pokiaľ budem vo funkcii. Počas môjho funkčného obdobia, myslím si, že sa môžem v tomto smere vyjadriť, že činnosť Národného tenisového centra bude zabezpečená, aby mohla slúžiť športovcom, no nielen športovcom, ale aj iným občanom našej republiky. Nakoniec viete, že sa tam robia už teraz operatívne kultúrne akcie, že tam bolo vystúpenie špičkového slovenského operného speváka Petra Dvorského a podobne. No a pokiaľ ide o splácanie úveru, ten úver je, jeho splácanie je rozvrhnuté na 10 rokov. Tak len môžem veriť, že aj môj nástupca bude pristupovať k riešeniu tohto problému rovnako, ako pristupujem ja. Ďakujem.
P. Hrušovský, predseda NR SR: (2004-03-09):
(Prerušenie rokovania o 11.57 hodine.) (Pokračovanie rokovania o 14.30 hodine.)
Blanár, Juraj, podpredseda NR SR (2022-05-05):
Ďakujem. Môžete zaujať miesto navrhovateľa. Teraz poprosím, pán poslanec Igor Hus, poďte nás, prosím, informovať ako spravodajca za gestorský výbor pre obranu a bezpečnosť spravodajskou informáciu k tomuto bodu. Nech sa páči.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 141 poslancov, za 83, proti 30, zdržalo sa 27, nehlasoval 1. Konštatujem, že Národná rada sa uzniesla tento návrh zákona prerokovať v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím, utíšte sa v sále! Pani spravodajkyňa, prosím, uveďte hlasovanie.
Hlinka, Jozef, poslanec NR SR (2021-07-02):
Vzhľadom na to, že zákon sa prerokúva v skrátenom legislatívnom konaní, podľa § 89 zákona o rokovacom poriadku sme v treťom čítaní. Prosím, otvorte rozpravu.
Paška, Pavol, predseda NR SR (2012-09-18):
Hlasujeme. (Hlasovanie.) 145 prítomných, 86 bolo za, 28 proti, 30 sa zdržalo, 1 nehlasoval. Návrh zákona do druhého čítania sme schválili. Ďalej.
Laurenčík, Milan, podpredseda NR SR (2021-11-30):
Poslednú faktickú poznámku má pani poslankyňa Ľubica Laššáková, nech sa páči.
Szőllős, Ján, poslanec NR SR (2023-03-22):
Ďakujem. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 1487). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023. Pán predsedajúci, otvorte všeobecnú rozpravu, prosím.
Bugár, Béla, podpredseda NR SR (2018-02-08):
Nech sa páči, prezentujme sa a hlasujme o bodoch zo spoločnej správy s odporúčaním gestorského výboru schváliť. (Hlasovanie.) Prítomných 125 poslancov, za 77, proti 22, zdržalo sa 25, 1 nehlasoval. Konštatujem, že tieto body zo spoločnej správy sme schválili. Nech sa páči.
P. Hrušovský, predseda NR SR: (2005-10-28):
(Hlasovanie.) 122 prítomných, 121 za, 1 nehlasoval. Schválili sme návrh. V. Horák, poslanec: Vzhľadom na to, že bol prijatý bod 2 spoločnej správy, nemožno hlasovať o pozmeňujúcom návrhu číslo 5 a budeme hlasovať o pozmeňujúcom návrhu číslo 6, ktorý dáva nové znenie § 37 ods. 1 písm. a).
Takáč, Richard, poslanec NR SR (2022-04-28):
Ďakujem veľmi pekne za slovo, pán predsedajúci. Pani Zemanová, vaše vystúpenie presne odzrkadľuje vás a vašu politickú stranu SaS. Tak ako ste tvrdili v jednej diskusii, že netreba poskytovať zdravotnú starostlivosť seniorom, dôchodcom, lebo nie sú aktívni. Tak ako ste sa včera smiali tuto v pléne nad tým, keď Robert Fico hovoril o záhadnej smrti generála Lučanského, a proste vy ste sa smiali. Ako to je nonsens. A to presne odzrkadľuje vás a vašu stranu. Tak ako aj váš bývalý poslanec Rajtár a jeho asistent Rybanič vyťahovali, vyťahovali informácie cez pána Rybaniča ako asistenta pána Rajtára o účtoch pána Kaliňáka, tak váš poslanec v diskusii za SaS-ku Miro Žiak pomaly hovoril o tom, ako je to národný hrdina pán Rybanič, a ten rozdiel, že prečo teraz a prečo predtým on, že však on bol predtým opozičný politik. Takže tu vidíte ten kilometrový meter, by som povedal, a to je výsledok toho, že teraz ste začali trestne stíhať Roberta Kaliňáka a Roberta Fica za to, nie za to, čo tu snažíte sa 24 rokov, totálny hon na stranu SMER – sociálna demokracia, na Roberta Fica a po 24 rokoch ste zistili, že nie, žiadne trestné činy, žiadna korupcia, žiadna násilná činnosť, ale idete stíhať predsedu opozičnej politickej strany za to, že na tlačových konferenciách hovoril o tom, že Kiska s Matovičom sú zlodeji a daňoví podvodníci. Ďakujem.
P. Kubovič, poslanec: (2007-06-22):
Ja by som vám chcel len povedať, že skúste si vrátiť slová, ktoré boli vo vystúpení pani poslankyne Kramplovej, ktorá jasne vo svojom vystúpení povedala, že podľa nej, a teda predpokladám, že aj HZDS – Ľudová strana je prioritné, že 1. máj je sviatok práce. Som preto presvedčený, že jednoducho preto je tento návrh poslankyne Rosovej pre nich neprijateľný. No a na druhej strane treba povedať, tak ako to bolo spomenuté už aj tu predtým a viackrát sa to opakuje, že zrejme ide opäť o jeden návrh opozície, ktorý zaťal tak, že jednoducho koalícia sa s tým nevie vysporiadať a ja sa nazdávam, že ani tento návrh paní poslankýň Tóthovej a Kramplovej nakoniec neprejde, ale podstatné bude celkom určite to, že opäť sa podarilo zmariť nejaký opozičný návrh, ktorý bol zmysluplný.
Ferenčák, Ján, poslanec NR SR (2020-04-28):
Ďakujem, pán predseda. Pani poslankyne, páni poslanci, no, treba si povedať, že kto chce reformovať verejnú správu, nemôže to robiť politicky, musí to robiť skrz všetky politické strany a možno treba si povedať, je to jedna z najväčších reforiem, aká, ak by bola, ak má ambíciu táto vláda ju spraviť, tak je to jedna z najväčších reforiem, ktoré by spravila počas týchto rokov. Čo mňa trošku, kolega tak spravil taký eksurs, exkurz do reality, koľko máme samospráv, koľko máme regiónov a tak ďalej, len zabudol jednu vec povedať, že verejná správa nie je len samospráva, verejná správa je aj štátna správa. A kto sa púšťa do reformy a, by som povedal, takej zmysluplnej, tak musí začať aj reformou štátnej správy. Tu je potom otázka, ako chceme potom reformovať štátnu správu, znamená to určite prehodnotiť, auditovať všetky kompetencie a možno prídeme na to, že potrebujeme šesť ministerstiev, že potrebujeme o polovicu menej úradníkov v štátnej správe, pretože chcem upozorniť na jednu vec, kto sa púšťa len do reformy samosprávy bez reformy štátnej správy, urobí veľkú chybu. Nemôže to fungovať tak, že niekde zoberiem a niekde pridám. Musí to byť rovnomerne na obidvoch stranách a tu potom je otázka, vítame, lebo, tu chcem povedať, vítam tú ambíciu, je to na strane 66, že sa vytvára komisia, ktorá bude jednoducho prehodnocovať ako ďalej v rámci verejnej správy. Ale treba jednu vec povedať, kto je nositeľom tej myšlienky. Nie je tam nikto prisúdený. Ja som sa pýtal na výbore, bolo mi povedané, že pán podpredseda Holý. Chce to podstatne vyššiu ambíciu, možno na vyšších poschodiach, aby táto reforma bola dokončená, a potom je otázka, prečo nebolo ambíciou vytvoriť aj ministerstvo regionálneho rozvoja a verejnej správy a vyňať túto verejnú správu spod ministerstva vnútra. To by bola veľká ambícia a to by možno znamenalo tú skutočnú reformu verejnej správy. Ďakujem.
Blanár, Juraj, podpredseda NR SR (2023-06-23):
Vyhlasujem rozpravu za uzavretú. Chce pán navrhovateľ záverečné slovo? Nie. Pán spravodajca? Takisto nie. Čiže hlasovať budeme o tomto bode programu v stredu o 11.00 hod. Prerušujem rokovanie o tomto bode programu a pristúpime k ďalšiemu, ktorým je druhé čítanie o návrhu poslanca Tomáša Tarabu na vydanie zákona, ktorým sa mení a dopĺňa zákona č. 488, je to parlamentná tlač 1499. Keďže sa pán poslanec Tomáš Taraba nenachádza v rokovacej sále, prepadáva mu tento bod na záver programu. A poďme teda k ďalšiemu bodu, ktorý po ňom nasleduje, a tým je druhé čítanie o návrhu poslanca Karola Galeka na vydanie zákona, ktorým sa mení a dopĺňa zákona č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov. Je to parlamentná tlač 1606, spoločná správa 1606a. Udeľujem slovo pánovi navrhovateľovi Karolovi Galekovi, aby tento návrh uviedol. (Rokovanie o návrhu poslanca Národnej rady Slovenskej republiky Karola Galeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1606.)
Blanár, Juraj, podpredseda NR SR (2022-09-22):
Tri faktické poznámky evidujem. Skôr ako udelím slovo, vážené panie poslankyne, páni poslanci, predseda Národnej rady vzhľadom na vývoj rokovania o tomto bode upustil zvolávaniu grémia, čiže budeme rokovať do prerokovania oboch bodov a bude sa o nich rokovať, pardon, hlasovať zajtra o 11. hodine a zároveň zajtra o 11. hodine po hlasovaní sa stanoví, kedy budú prerokované v druhom čítaní, aby si mohli predsedovia jednotlivých výborov naplánovať rokovania k týmto prerokovaným bodom. Takže budeme pokračovať. S faktickou poznámkou pán poslanec Goga.
Bugár, Béla, podpredseda NR SR (2018-06-22):
Ďakujem pekne. Pýtam sa pána spravodajcu, či chce zaujať stanovisko v rozprave. Nie. Prerušujem rokovanie o tomto bode programu. A pristúpime k Výročnej správe o činnosti Ústavu pamäti národa za rok 2017 (tlač 989). Dávam slovo podpredsedovi Správnej rady Ústavu pamäti národa Jánovi Pálffymu, aby správu uviedol. Predpokladám, že za chvíľočku príde. Už aj ide. Nech sa páči, pán podpredseda, máte slovo.
Pleštinská, Zita, poslankyňa NR SR (2021-06-22):
Ďakujem, pán predsedajúci. Ja by som chcela vyzdvihnúť túto novelu zákona, že zaraďuje ďalšie organizácie, ktoré budú môcť čerpať finančné prostriedky, hlavne Červený kríž, registrované cirkvi alebo náboženské spoločnosti, sociálne podniky, rôzne, teraz spomenula vlastne v pozmeňovacom návrhu aj pani kolegyňa ďalšie subjekty. Ja verím, že vďaka tejto zmene bude možné poskytovať i týmto subjektom dotáciu v zmysle zákona č. 539/2008 Z. z. o podpore regionálneho rozvoja, a tak podporiť aj ich činnosť prospešnú k prospechu regionálneho rozvoja na Slovensku. V sobotu som bola na veľkej konferencii v Poľsku a tam sme skutočne mohli vidieť, ako Poliaci dokážu čerpať finančné prostriedky. Ja verím, že sa poučíme a budeme rovnako rýchlo a bez administratívnych a byrokratických prekážok čerpať finančné prostriedky, ktoré máme, a bolo by škoda, keby sme ich museli vracať. Ďakujem pekne.
Grendel, Gábor, podpredseda NR SR (2023-02-16):
Vyhlasujem rozpravu za skončenú. Chcem sa opýtať pána navrhovateľa, či želá záverečné slovo, čiže vlastne pána spravodajcu pána Szőllősa.
Naď, Jaroslav, minister obrany SR (2020-06-03):
Áno, končím, ďakujem, končím, končím. Takže, takže nie, nie som zbabelý, lebo ja na rozdiel od vás po deťoch nehádžem kamene a nevykrikujem na nich, ale poviem vám priamo do očí, čo si o vás myslím. A rovnako tak by som bol veľmi prekvapený, keď ste povedali, že nebudete hlasovať, že by ste hlasovali. Lebo keby ste vy hlasovali za toto, tak ja by som asi stiahol ten materiál, lebo by som bol taký šokovaný, že kde som urobil chybu. Takže, vážení priatelia, ďalšia škola geopolitiky bude pokračovať zajtra. Veľmi sa teším na našu diskusiu. Majte sa krásne. (Potlesk.)
Kresák, Peter, poslanec NR SR (2017-04-04):
Ja nemám procedurálny.
Pellegrini, Peter, predseda NR SR (2015-10-07):
Prezentujme sa a hlasujme. (Hlasovanie.) Prítomných 136 poslancov, za hlasovalo 51, zdržalo sa 81, nehlasovali 4. Návrh sme neschválili. Teraz mi dovoľte, aby som na našom balkóne v rokovacej sále privítal študentov zo Spojenej školy s vyučovacím jazykom maďarským zo Senca. Vitajte u nás! (Potlesk.) Vážené kolegyne, kolegovia, prerokovali sme všetky body tejto rekordne najpočetnejšej, čo sa týka bodov, schôdze, akú sme mali v histórii. Veľmi pekne vám ďakujem za veľmi konštruktívny a rýchly priebeh. Preruším rokovanie do 14. hodiny, kedy ukončíme 54. schôdzu vystúpením pána prezidenta Slovenskej republiky. Pripomínam členom poslaneckého grémia a predsedom poslaneckých klubov, ako aj predsedom strán, ktorí budú mať záujem zúčastniť sa stretnutia, že hneď po skončení vystúpenia pána prezidenta a po ukončení 54. schôdze bude u mňa v gremiálnej zasadačke stretnutie s pánom prezidentom k diskusii o novele ústavy týkajúcej sa ukončenia mandátu sudcov po dovŕšení veku. Zároveň pripomínam, že na 15.30 hod. som zvolal 55. schôdzu, na ktorej by sme mali prerokovať v prvom čítaní návrh zákona. Pripomínam, že ide iba o technické zvolanie schôdze na prerokovanie zákona v prvom čítaní tak, aby sme na ďalšej schôdzi, ktorá začne v novembri, mohli uskutočniť druhé čítanie o návrhu zákona, ktorý prerokujeme v prvom čítaní. To bude 15.30. Po otvorení 55. schôdze navrhnem aj nejaký postup na rokovanie 55. schôdze, teraz to ešte nemá význam. Ďakujem veľmi pekne. Prerušujem rokovanie. Stretneme sa o 14.00 hod., kedy privítame v Národnej rade pána prezidenta Slovenskej republiky. Ďakujem. (Prerušenie rokovania o 11.26 hodine.) (Pokračovanie rokovania o 14.00 hodine.) (Príchod prezidenta SR Andreja Kisku v sprievode predsedu NR SR Petra Pellegriniho do rokovacej za zvukov prezidentských fanfár.)
Ďuriš Nicholsonová, Lucia, podpredsedníčka NR SR (2018-05-11):
Jedna faktická poznámka na vaše vystúpenie, končím možnosť prihlásiť sa s faktickou poznámkou. Pán poslanec Ivan, nech sa páči.
Grendel, Gábor, podpredseda NR SR (2021-11-30):
Jedna faktická poznámka na vaše vystúpenie. Pán poslanec Tomáš Taraba.
Laššáková, Jana, podpredsedníčka NR SR (2014-06-24):
Na vystúpenie pani poslankyne nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia pani poslankyňa Horváthová, pán poslanec Hlina a pán poslanec Novotný. Vzhľadom na to, že je už po 19.00 hodine, prerušujem rokovanie o tomto bode programu a budeme pokračovať zajtra ráno o 9.00 hodine. Prajem vám pekný večer. (Prerušenie rokovania o 19.04 hodine.)
Laššáková, Jana, podpredsedníčka NR SR (2012-12-18):
Na vystúpenie pána poslanca s faktickými poznámkami, pán poslanec Martvoň, Kadúc, Madej. Končím možnosť prihlásiť sa s faktickými poznámkami. Nech sa páči, pán poslanec Martvoň.
Paška, Pavol, predseda NR SR (2014-06-27):
Pán poslanec Hlina.
Marček, Peter, poslanec NR SR (2018-05-15):
Ja by som tiež k pánovi Klusovi. To jeho vyjadrenie „nehanebne obsadený Krym“, to je proste niečo, s čím nemôžem súhlasiť, pretože na Kryme žije 90 % zhruba ruskej národnosti. Krym bol odjakživa ruský, Krym bol v ’63. roku pánom Chruščovom, pánom prezidentom Chruščovom darovaný Ukrajine. Chruščov bol Ukrajinec. Čiže toto sú všetko veci, ktoré hovoria, že Rusko si právom zobralo naspäť to, čo im patrí, a... (Reakcia z pléna.) No to myslím naprosto vážne. Nakoniec, prečo skáčete do reči opäť? Ja hovorím svoj názor, keď chcete, prihláste sa, reagujte potom, ale už nemôžete, beriete mi čas. No ale ďalej. To, čo sa stalo na Kryme, to je jedna vec, ale druhá vec, to, čo sa deje na Ukrajine, je ďalšia vec. Ja som tam bol v novembri a rozprával som sa s bežnými ľuďmi na ulici, v obchode, bol som v jednom kníhkupectve, kde sa ma ľudia pýtali, že či my nevidíme v Európskej únii, čo sa u nich deje. To, čo sa stalo na námestiach v Kyjeve, to, čo strieľali polovojenské jednotky do davu, a to potom spôsobilo tie nepokoje a prevrat, tak toto by ste najradšej videli aj tu na Slovensku, tí ľudia, ktorí tuná sedia niektorí, ako je pán Klus, Dostál a ďalší. A nechápem, že nikto si nevšíma to, že my vysielame vojakov na hranice s Ruskom, do Lotyšska, do pobaltských krajín. Predsa to je tiež ďalší príznak toho, že neváhame obetovať našich vojakov a poslať ich do prvej línie. Toto má byť ochrana hraníc európskej ulici pred ruským agresorom, keď ruský agresor sedí doma?
Muránsky, Peter, poslanec NR SR (2014-05-16):
Pán kolega, hovorili ste vyše, vyše hodiny. Neviem, či to robíte naozaj schválne, ale až k záveru ste prišli k tým konkrétnym nejakým návrhom. Verte mi, že aj práve preto to, takéto dlhé vystupovanie, ktoré robíte, málokto vás počúva, málokto vie, čo ste vlastne v skutočnosti povedali. Teraz k tomu, čo ste povedali. Ja vás tak isto chcem podporiť v tej veci, čo sa týka výberkového systému hospodárenia lesa, ako prírodovedec, len chcem upozorniť, že nie vždy a v každom type lesa je toto samozrejme možné. Takže akékoľvek striktné ukotvenie takéhoto spôsobu v zákone by nebolo reálne . A druhá vec, ktorú som si tak povšimol, to je to, ten príklad s tými štvorkolkami. Viete, aj ja som za ochranu lesa. Ale aký je medzi nami dvomi rozdiel? A nielen medzi nami dvomi, ale aj všimol som si, aj u iných poslancoch z Obyčajných ľudí. Ja som za to, aby tie štvorkolky nechodili, mňa vyrušuje niekedy aj bicykel, ktorý chodí po lese a tak isto ruší určitým spôsobom, keď sa tam preháňajú tlupy bicyklistov po lesných cestách. Ale v žiadnom prípade nie som za obmedzenia alebo nebodaj prepadnutie vlastníctva. Spravte pokuty, zvýšte tie pokuty, pre mňa-za mňa aj na dvojnásobok, ale je neprípustné, aby bol občan potrestaný prepadom majetku. Rovnako je to aj v tom poľnohospodárskom, v tom nadobúdaní poľnohospodárskej pôdy. Predsa ja som za ochranu poľnohospodárskeho pôdneho fondu, ale nie takým spôsobom, že na 90 % obmedzím vlastníctvo tejto pôdy vlastníkovi, ktorý ju vlastní. To je rozdiel medzi nami. A ochranári môžme byť ďalej.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Baláž.
B. Bugár, podpredseda NR SR: (2005-10-25):
Ďalej nasleduje ďalšie prvé čítanie, a to o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon (tlač 1339). Znovu prosím pána podpredsedu vlády a ministra spravodlivosti, aby uviedol vládny návrh zákona.
Pčolinský, Peter, podpredseda NR SR (2022-12-02):
Prezentujte sa a hlasujte. (Hlasovanie.) Prítomných 121, za 86, zdržalo sa 35. Návrh sme schválili.
Žiak, Miroslav, poslanec NR SR (2021-11-26):
Pán poslanec Krúpa, spomínal si takzvanú látku kratom. Ja to trošku rozvediem, lebo ona zatiaľ, pre zatiaľ ešte nie je zakázaná, ale, samozrejme, ministerstvo vnútra apeluje a tlačí na to, aby sa aj táto látka zakázala. A ja ako chemik a potravinár vyštudovaný som si čítal zdôvodnenie ministerstva vnútra, že prečo by sa to malo zakázať. A keď som si čítal to zdôvodnenie, tak v tom zdôvodnení by sa dalo krásne implikovať aj na taký nikotín alebo kofeín. A ja si myslím, že dokonca tieto látky sú omnoho horšie ako nejaký kratom, ktorý ideme zakázať. A keď u niekoho nájdeme pár gramov kratomu, hrozí mu normálne basa natvrdo. Ale keď u niekoho nájdeme krabičku cigariet, je to úplne v pohode, dokonca štát na tom zarába, takisto ako nikotín, najpredávanejšia droga na svete, káva. A ja verím teda, že Peťo Pčolinský bude bojovať aj proti káve, bude bojovať takisto proti cigaretám, lebo však zatvárajme ľudí za to, že pijú kávu, za to, že fajčia cigarety. Pritom cigarety dokonca spôsobujú niekoľkonásobne devastačnejšie škody na ľudskom zdraví, či sú to rakoviny alebo rakovina pľúc, alebo sú to rôzne ochorenia, či dýchavičnosť, rakovin... á, teda srdcové problémy. A proti tomu nebojujeme, hej. To zvýšime daň prinajhoršom, dávame týmto ľuďom, ktorí sa takto devastujú, ničia, dávame im zdravotnú starostlivosť, keď poprípade trpia onkologickými ochoreniami, sú to niekoľko tisícové až stotisícové náklady pre liečbu takýchto ľudí. Ale to tu v tichosti tolerujeme a ešte si mydlíme ruky, že však super, však príde nám do kasičky viacej peňazí. Ale akonáhle príde niečo iné, čo je, trošku sa vymyká štandardu, tak naši konzervatívni kolegovia sa začnú triasť od strachu, že asi to zničí, lebo je to liberalizmus, zničí to našu spoločnosť, bude to niečo, čo je strašne démonické, lebo to prišlo z Thajska. A o marihuane ani nehovorím. Ak sa marihuana užíva spôsobom perorálne, že sa zje nejaký koláčik, tak nespôsobuje takmer žiadne poškodenia. A my sa tu bavíme o... Skončil mi čas.
B. Bugár, podpredseda NR SR: (2004-05-26):
Ďalším bodom programu je návrh na priznanie  odmien členom Dozornej rady Sociálnej poisťovne za výkon funkcie v dozornej rade (tlač 585). Prosím teraz poverenú členku výboru pre sociálne veci a bývanie poslankyňu Edit Bauer, aby podala správu o výsledku prerokovania tohto materiálu vo výbore a návrh uznesenia Národnej rady Slovenskej republiky. Nech sa páči.
Laššáková, Jana, podpredsedníčka NR SR (2015-04-23):
Pán poslanec Martvoň.
Mičovský, Ján, poslanec NR SR (2013-12-10):
Dobrý deň. Ďakujem za slovo, vážená pani podpredsedníčka Národnej rady. Ja chcem vyjadriť nádej a presvedčenie, že rokovanie o štátnom rozpočte je nielen rokovaním poslancov, ale aj ľudí, ktorí ctia to, že ekonomika je veda, ktorá má svoje zásady, a bez ohľadu na to, či sme vľavo, či vpravo, tak vieme, že z týchto zásad sa nedá nejak ubziknúť, pokiaľ nechcem byť, nechceme byť nejaké tlčhuby. A verím, že sme aj dnes toho svedkami. A ja by som sa chcel v tomto smere zamyslieť nad tým, že aj keď odborníci z oblasti ekonomiky uznávajú rôzne školy, jedni sú viac za zásahy štátu, druhí by boli radšej, keby tých zásahov bolo čo najmenej, predsi len jeden konkrétny bod, ktorý zaznel vo vystúpení pani poslankyne Mezenskej a ktorý tu už zaznel pri rozprave o štátnom rozpočte viackrát, ma upútal, a chcem dať takú možno, že z neznalosti otázku, že do akej ekonomickej školy patria také opatrenia, ako je spomínané hospodárenie v SPP s podielom štátu, ktoré rieši situáciu vyplácania dividend tak, že sa berie na to úver? Ja naozaj si netrúfam povedať, že je to zlé rozhodnutie. Ja sa len spytujem, aká je to ekonomická škola, keď bohatá firma, ktorá má prinášať tie zlaté vajíčka, nemá dostatok hotovosti a potrebuje zobrať stovky miliónov na to, aby vyplatila komusi to, čo by mal dostať len vtedy, keď je ozaj natoľko prosperujúci, že to môže vyplatiť bez úveru. Takže to je moja otázka, verím, že marginálna, napriek tomu možno by dokázala jej odpoveď osvetliť prístup odborníkov, ktorých som spomínal, medzi ktorých určite patrí aj pán minister, k takémuto štátnemu rozpočtu. Ďakujem.
Laššáková, Jana, podpredsedníčka NR SR (2015-05-21):
S reakciou pán podpredseda Číž, nech sa páči.
B. Bugár, podpredseda NR SR: (2006-02-02):
(Hlasovanie.) Prítomných je 138 poslancov, za 129, proti 1, zdržali sa 6, nehlasovali 2. Návrh sme schválili.
Zmajkovičová, Renáta, podpredsedníčka NR SR (2013-09-05):
Na vystúpenie pána poslanca jedna faktická poznámka. Uzatváram možnosť prihlásiť sa s poznámkou faktickou. Nech sa páči, pán poslanec Novotný.
Pleštinská, Zita, poslankyňa NR SR (2021-02-05):
Ďakujem pekne. Ja by som tiež chcela upresniť, že používanie technických noriem je založené na zásade dobrovoľnosti a z tejto zásady vychádza aj slovenská právna úprava v oblasti technickej normalizácie, to je zákon 264/1999. V súlade s deklarovanou zásadou dobrovoľnosti technická norma obsahuje všeobecne uznávané technické riešenia, ktoré sú v dispozícii všetkým zainteresovaným stranám. Použitie technickej normy má byť len jednou z možností, ako splniť požadované parametre a vlastnosti výrobku. Technické normy sa však môžu stať záväznými v rámci zmluvnoprávnych vzťahov v obchodných zmluvách medzi dodávateľom a odberateľom. Čiže toto nám hovorí vlastne zákon o európskej normalizácii a myslím si, že to je len vlastne vstup do toho riešenia, aby sa stali záväzné pre, v rámci zákona o detských ihrísk, ihriskách. Takže to, čo povedal pán minister aj pán podpredseda vlády ohľadom tej svojej ponuky, možno toho kompromisu, tak myslím si, že to by vyriešilo vlastne ten problém, o ktorom tu teraz diskutujeme.
Valocký, Jozef, poslanec NR SR (2012-06-20):
Keďže sme schválili body 8, 18, 28, 50 a 64, o bodoch 10, 25, 29, 51 a 63 zo spoločnej správy, je bezpredmetné hlasovať. Budeme teda hlasovať len o bode 44 zo spoločnej správy, ktorý gestorský výbor odporúča neschváliť.
Hrnčiar, Andrej, podpredseda NR SR (2016-10-25):
Pani poslankyňa Verešová.
Cigániková, Jana, poslankyňa NR SR (2018-09-17):
Ďakujem, ďakujem veľmi pekne. Pán Mazurek, ja som vás veľmi pozorne počúvala, lebo tiež som sa rovnako snažím, tiež tie pre mňa úplne sci-fi svet a snažím sa naozaj úprimne pochopiť vaše myšlienkové pochody. No a povedali ste, preto sa vás teda chcem niečo opýtať, povedali ste presne, že my túto úchylnú vec musíme zastaviť už v zárodku, lebo aj v Nemecku to takto bolo a dnes majú genderovo neutrálny štadión, v ktorom majú teda šatňu pre to stredné pohlavie. A ešte ste hovorili o tom, že nakoniec to dopadne tak, že ľudia, alebo nie, že v Nemecku je to tak, že tam si už ľudia môžu povedať, že ja som mačka, ja som pes a hocičo si môžu povedať. A ja by som sa vás chcela úprimne spýtať, že čo konkrétne vám na tom vadí, ale teraz nemyslím, že povrchne, ale že čo je problém, že keď si ľudia budú toto robiť, tak ubližujú niekomu inému alebo sú zlým vzorom napríklad pre deti alebo nejakým spôsobom ohrozujú identitu iných ľudí? Prípadne ohrozuje vás, keď je niekto iný, homosexuál, ohrozuje to napríklad vaše nejaké smerovanie? Úprimne sa teraz, naozaj nie vŕtavo, ale úprimne sa pýtam konkrétne do hĺbky, v čom je problém, keď si človek bude hovoriť, že ja som pes, hej, napríklad. Alebo keď je niekde šatňa pre stredné pohlavie, zabije to niekoho, ohrozí to konkrétne niekoho? Tak chcela by som teraz ja pochopiť vaše uvažovanie a budem vďačná za odpoveď. Ďakujem.
Blanár, Juraj, podpredseda NR SR (2022-04-28):
Pán poslanec Fico s faktickou poznámkou.
Glváč, Martin, podpredseda NR SR (2016-04-27):
Ďakujem veľmi pekne. Písomne sa do rozpravy prihlásil jeden pán poslanec. (Reakcia z pléna.) Aha, pardon. Dávam slovo spravodajcovi, ktorého určil navrhovaný gestorský výbor pre zdravotníctvo, poslancovi Tiborovi Bastrnákovi. Pardon.
Paška, Pavol, predseda NR SR (2014-05-27):
(Hlasovanie.) 136 prítomných, 127 za, 8 sa zdržali, 1 nehlasoval. Návrh sme pridelili výborom a určili lehoty na prerokovanie. Pán poslanec Glenda uvedie v druhom čítaní hlasovanie o vládnom návrhu zákona o verejných zbierkach, je to tlač 896. (Hlasovanie o vládnom návrhu zákona o verejných zbierkach a o zmene a doplnení niektorých zákonov , tlač 896.)
Šeliga, Juraj, podpredseda NR SR (2020-12-08):
Pán poslanec Suja.
P. Paška, predseda NR SR: (2006-12-12):
(Hlasovanie.) 149 prítomných, 65 za, 82 proti, 2 sa zdržali. Neschválili sme bod. Ďalej.
Hraško, Igor, poslanec NR SR (2014-10-22):
Ďakujem pekne, pán predsedajúci. Pani kolegyňa Hufková, a rozumiete aj tomu, čo ste hovorili? Lebo ste hovorili o inžinierskom geologickom prieskume, ako ja ako stavebný inžinier viem, o čom je reč, a viem aj aká, aj o čom je reč, keď sa hovorí o návrhu cestnej infraštruktúry a ciest, pretože som to na škole absolvoval, takže viem, ako sa toto deje. A to, že nie sú informácie, no ťažšie sa možno ku ním dostáva mne opozičnému poslancovi ako vám, lebo vy ste informovaná zrejme viacej, ja mám informácie, že tadiaľ, kadiaľ mala viesť R3, už možná ani tiež nepovedie, pretože sa prišlo na nejaké zosuvné územia v oblasti Kremnických vrchov, neviem, či tomu rozumiete, čo sú zosuvné územia, že možno R3 pôjde cez Donovaly z Bystrice, a nie teda na Martin, a toto by možno tiež vedel povedať pán župan žilinského samosprávneho kraja. A ja mám informácie, že z akých zdrojov budú financované tieto veci, že ich časť bude z rozpočtu štátneho a časť bude vlastne z nového rozpočtovacieho obdobia Európskej únie. Ale ja som sa pýtal, že už teda, že kedy sa konečne začne. A mohlo by sa už začať. A že to je tankodrom, o tom nepochybujte, pretože tá cesta bola bývalým tankodromom, resp. chodievali po nej tanky, si to pamätám ešte ako malý chlapec, a že je rozbitá, tak to je tiež fakt, a že tú cestu niekto naozaj prirovnal tomu tankodromu, asi k tomu mal nejaký dôvod. Vy možno po nej chodíte menej, lebo chodievate zrejme viacej vlakom, keďže vám rýchlik stojí priamo pri vašej obci, čo je tiež nezvyklé, ale ja po tej ceste chodím dosť často, ale ja po tej ceste chodím dosť často, takže viem o nej presne, a dokonca som videl, ako kamiónu odtrhlo nápravu na jednom z výmoľov. Neviem, či ste to vy zažili ísť za takýmto nákladiakom, ktorému odtrhne nápravu, našťastie som vtedy prechádzal neskôr a v opačnom smere. Ale táto cesta už naozaj ohrozuje životy ľudí a už dávno malo byť rekonštruovaná.
Krajniak, Milan, poslanec NR SR (2018-06-18):
Vážená pani podpredsedníčka, vážené kolegyne, vážení kolegovia, už tretíkrát predkladáme do parlamentu návrh o exekučnej amnestii, ktorá sa týka milióna ľudí na Slovensku, a v tejto rokovacej sále, pre informáciu našich divákov, poslucháčov, nie je ani jediný vládny poslanec. Milión ľudí nás vyzýva už roky rokúce, aby sme riešili ich situáciu, v ktorej si oni sami pomôcť nevedia, a nezaujíma to ani jedného poslanca zo SMER-u, ani jedného poslanca zo SNS, ani jedného poslanca z MOST-u. Ja si myslím, že, ja som dúfal, že po tých rokoch toho, čo viem, že píšu aj vládnym poslancom tí ľudia, ktorí sa obracajú aj na nás, ktorí si naozaj nevedia sami poradiť, pretože sú proste v dlhoch, nevedia sa z toho sami vyhrabať, tak som dúfal, že teraz proste už nenájdu vládni poslanci, poslanci štandardných strán tú odvahu, že sa na ľudí vykašlú, a som z toho veľmi smutný, že začíname rokovať o tomto návrhu exekučnej amnestie v takomto prázdnom pléne, kde ani jediného poslanca zo SMER-u, SNS a MOST-u táto problematika nezaujíma. Som zvedavý, ako zajtra, keď prebehne diskusia, ako nakoniec budú vládni poslanci hlasovať, ale neviem si predstaviť a nepočul som jediný vecný argument doteraz, vždy keď sme o tom debatovali, ktorý by bránil tomu, aby sme pomohli naozaj státisícom a státisícom ľudí na Slovensku. Konkrétne tento náš návrh, ktorá je taká jednoduchšia forma toho, čo, čo by sa všetko pre tých zadlžených ľudí dalo urobiť, sa týka priamo viac ako pol milióna ľudí, ktorým by sme takýmto spôsobom mohli pomôcť začať nový život, finančne nový život, a týka sa viac ako 30-tisíc napríklad dôchodcov, ktorí sú zaviazaní tým, že musia platiť penále na penále a úroky z úrokov, ktoré nevedia splácať. Ja zajtra vystúpim v rozprave a pokúsim sa odôvodniť tento návrh exekučnej amnestie podrobnejšie, ale naozaj verím a dúfam, že aspoň časť poslancov vládnej koalície konečne už po toľkých a toľkých argumentoch, a myslím si, že úplne vecných argumentoch, tento náš návrh exekučnej amnestie podporí. Ďakujem.
Blanár, Juraj, podpredseda NR SR (2022-05-19):
S faktickou poznámkou pán poslanec Kočiš.
I. Štefanec, poslanec: (2009-09-08):
Budeme teda dnes opätovne hlasovať o tom, či na Slovensku budeme mať vyššie ceny, alebo nie. Opozícia tento zákon jednoznačne odmietla. A tiež chcem podporiť pripomienky pána prezidenta, pretože som rád, že v tomto prípade použil svoje právo veta a zastavil toto nezmyselné zdražovanie. Verím, že sa nájde v dnešnej snemovni konsenzus na to, aby na Slovensku sme nemali vyššie ceny. My rozhodne budeme hlasovať za pripomienky pána prezidenta. Ďakujem pekne.
Kalavská, Andrea, ministerka zdravotníctva SR (2018-06-13):
Dobrý deň. Vážený pán podpredseda, vážené dámy, vážení páni, vládny návrh zákona sa predkladá na základe potreby transpozície delegovaného rozhodnutia Komisie EÚ, na základe ktorého zubní lekári od 1. júla 2018 nesmú používať zubný amalgám na ošetrovanie mliečnych zubov, zubov detí mladších ako 15 rokov a tehotných alebo dojčiacich žien. Obsahom návrhu zákona v nadväznosti na požiadavky aplikačnej praxe je špecifikovanie účelu poskytovania finančných prostriedkov z kapitoly ministerstva zdravotníctva na rezidentské štúdium. Ustanovujú sa povinnosti pre rezidenta, zamestnávateľa a doplňujú sa povinnosti pre vzdelávaciu ustanovizeň. Ustanovujú sa tiež podmienky pre poskytovateľov všeobecnej ambulancie a špecializovanej ambulancie, v ktorej sa uskutočňuje praktická výučba daného rezidenta. Účelom navrhovanej úpravy je doplnenie lekárov nedostatkových špecializácií v daných regiónoch, v ktorých je ich nedostatok. Vážení prítomní, dovoľte mi vyjadriť teda prosbu, aby ste daný zákon podporili. Ďakujem veľmi pekne.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 140 prítomných, 79 za, 1 proti, 59 sa zdržalo, 1 nehlasoval. Schválili sme body 1 až 3. Prosím, ďalší návrh.
Ďuriš Nicholsonová, Lucia, podpredsedníčka NR SR (2017-09-05):
Jedna faktická poznámka na vaše vystúpenie, pani poslankyňa. Pán poslanec Zelník, nech sa páči.